ধর্ম সচিব নূরুল ইসলামের দায়িত্ব গ্রহণ
ধর্ম মন্ত্রণালয়ের সচিব হিসেবে দায়িত্ব গ্রহন করেছেন সদ্য নিয়োগ পাওয়া মো. নূরুল ইসলাম। রোববার তিনি ধর্ম বিষয়ক মন্ত্রণালয়ের সচিব হিসেবে দায়িত্বভার গ্রহণ করেন।







গত ৩০ ডিসেম্বর জনপ্রশাসন মন্ত্রণালয়ের প্রজ্ঞাপনে তাকে ধর্ম বিষয়ক মন্ত্রণালয়ের সচিব হিসেবে পদোন্নতি প্রদানপূর্বক পদায়ন করা হয়। 




ধর্ম সচিব হিসেবে যোগদানের আগে নূরুল ইসলাম স্বরাষ্ট্র মন্ত্রণালয়ের অতিরিক্ত সচিব (পুলিশ ও এনটিএমসি), যুগ্মসচিব (পুলিশ), গাজীপুরের জেলা প্রশাসক এবং গৃহায়ন ও গণপূর্ত মন্ত্রণালয়ের মন্ত্রীর একান্ত সচিব ছিলেন।
বিসিএস-প্রশাসন ক্যাডারের ৯ম ব্যাচের কর্মকর্তা নুরুল ইসলামের গ্রামের বাড়ি দিনাজপুর জেলার বিরল উপজেলায়। 
তিনি রাজধানীর শেরে বাংলা কৃষি বিশ্ববিদ্যালয় হতে স্নাতক এবং বঙ্গবন্ধু কৃষি বিশ্ববিদ্যালয় হতে উদ্যানতত্ত্ব বিষয়ে স্নাতকোত্তর ডিগ্রি লাভ করেন। 
পেশাগত দায়িত্ব পালন ও প্রশিক্ষণ গ্রহণের অংশ হিসেবে মো: নূরুল ইসলাম যুক্তরাষ্ট্র, কানাডা, যুক্তরাজ্য, ফ্রান্স, ইতালি, জার্মানী, রাশিয়া, বেলজিয়াম, গ্রীস, স্পেন, সুইজারল্যান্ড, পোলান্ড, চীন, জাপান, অস্ট্রেলিয়া, সিংগাপুর ও মালয়েশিয়াসহ বিশ্বের বিভিন্ন দেশ সফর করেন।

ধর্ম মন্ত্রণালয়ের সচিব হিসেবে দায়িত্ব গ্রহন করেছেন সদ্য নিয়োগ পাওয়া মো. নূরুল ইসলাম। রোববার তিনি ধর্ম বিষয়ক মন্ত্রণালয়ের সচিব হিসেবে দায়িত্বভার গ্রহণ করেন।